Benny Andersson

Göran Bror Benny Andersson (født 1946) er en svensk komponist og musiker særlig kjent for sitt samarbeide med Björn Ulvaeus og som en av grunnleggerne av ABBA. Han var medlem av The Hep Stars og er kapellmester i og medlem av Benny Anderssons Orkester (BAO).
Göran Bror «Benny» Andersseon ble født 16. desember i Vällingby, en forstad til Stockholm. I årene 1949–1952 bodde familien Andersson i Eskilstuna, der også et annet blivende ABBA-medlem, Anni-Frid Lyngstad, vokste opp.
Både Anderssons far og farfar pleide å spille litt musikk og da han var seks år fikk Benny sitt første musikkinstrument; et trekkspill. Da han var ti begynte han å spille piano. Andersson sluttet skolen da han var 15 år. Han behersket også fløyte og fiolin.
Andersson var først forlovet med Christina Grönvall og fikk med henne to barn. Deretter var Andersson gift med ABBA-medlemmet Anni-Frid Lyngstad fra 1978 til 1981. Fra 1981 er han gift med Mona Nörklit, med hvem han har sønnen Ludvig Andersson (født 1982). Benny Andersson bor med sin kone i "Villa Lido" på Djurgården.
Benny Andersson opptrådte først som popstjerne i The Hep Stars fra Stockholm. År 1964 ble Benny Andersson oppdaget av Sven Hedlund da han spilte sammen med Elverkets Spelmanslag. Han ble i 1964 medlem i Hedlunds popband The Hep Stars som organist. Hep Stars ble på den tiden et av Sveriges største rockeband delvis av mangel på konkurranse. Andersson uttalte senere at bandet ikke var særlig bra, men at de hadde et morsomt sceneshow. Bandet spilte rock og rythm & blues.
I 1965 hadde Andersson begynt å skrive en hel del låter for Hep Stars, blant annet «No Response» og «Sunny Girl». Gruppa hadde sitt store gjennombrudd våren 1965 med bl.a. «Cadillac» og «Farmer John». Benny spilte orgel og piano og komponerte flere av bandets største hits: «Sunny girl», «Wedding» (sammen med vokalisten Svenne Hedlund), «Consolation» (alle i 1966) og «It's nice to be back» (som var B-siden på «Malaika» i 1967).
Det originale Hep Stars ble splittet tidlig på høsten 1969. Mens de andre bandmedlemmene flere ganger har pustet liv i bandet igjen (i perioden 1973 til ut på 1980-tallet riktignok under navnet Gummibandet), ønsket ikke Benny Andersson, med verdenssuksessen han oppnådde med ABBA og som komponist av musikaler, å delta i noen av disse gjenopplivingsforsøkene. Til 50-årsjubileet i 2014 var Svenne Hedlund eneste originalmedlem, da de også utga CD-en «The Hep Stars 50th Anniversary 1964-2014» med nyinnspillinger av låter fra bandets repertoar på 1960-tallet.
Benny Andersson innledet et komponistsamarbeid med Björn Ulvaeus, fra Hootenanny Singers, allerede med noen hitlåter for The Hep Stars. De to møttes under en fest i Västervik i 1966. I 1970 gikk de to sammen om å utgi LP-en «Lycka»- Fra dette albumet ble singelen «Hej gamle man!» en populær og ofte spilt låt på P3. I 1971 begynte de å opptre med vokalistene Agnetha Fältskog og Anni-Frid Lyngstad under navnet Agnetha, Anni-Frid, Björn & Benny, og det var under dette navnet deres første singel, «People need love», ble utgitt i 1972. Senere samme år oppsto navnet ABBA av initialene i fornavnene.
Gruppen ut sin första singel, «People Need Love», i 1972 og deltok med navnet "Björn, Benny, Agnetha och Anni-Frid" i Melodifestivalen 1973 med «Ring ring». Låten endte på tredje plass, men dette hindret ikke gruppen fr å få sin første større internasjonale suksess.
ABBA fikk sitt aller største gjennombrudd da de i 1974 vant Melodi Grand Prix med låten «Waterloo». Etter «Waterloo» tok det et og et halvt år til neste suksess, da ABBA fikk en hit med låten «SOS». Den derpå etterfølgende singelen «Mamma Mia» klatret helt til førsteplass på hitlistene i Storbritannia, hvilket høynet gruppens status der. I årene mellom 1974 og 1980 hadde ABBA 9 låter som gikk helt til topps på Englandslistan og en låt som gikk til topps i USA.
ABBA ble en av verdens mest populære popgrupper gjennom alle tider med låter som «Dancing Queen», «Fernando», «Take a Chance on Me», «Voulez-Vous», «Knowing Me, Knowing You» og «Money, Money, Money». Med et fåtall av unntak ble samtlige ABBA-låtar skrevet av Benny Andersson, Stig "Stikkan" Anderson og Björn Ulvaeus.
Etter ABBA fortsatte samarbeidet med Björn Ulvaeus, blant annet med musikalene Chess og Kristina från Duvemåla. Tim Rice var tekstforfatter for Chess som hadde premiere i London i 1986, en tidlig versjon kom i 1984. I 2001 startet Andersson sitt eget orkester, Benny Anderssons Orkester, som besto av 16 musikervenner. De har utgitt tre album; i 2001, 2004 og 2009.
Andersson og Ulvaeus har sammen produsert og skrevet låter diverse artister, blant annet Gemini och Josefin Nilsson. Andersson startet i 2001 Benny Anderssons Orkester, bestående av seksten av hans musikervenner. I 2003 åpnet Hotel Rival i Stockholm. Hotellet eies av Benny Andersson.
Andersson ble utnevnt til professor 2002 og ble medlem av Kungliga Musikaliska Akademien i 2007. Han han ble valgt til æresdoktor ved Stockholms universitets humanistiska fakultet i april 2008. I august 2012 Andersson utnevnt til æresdoktor ved Luleå tekniska universitet. Under invielsesuken av orgelet i konserthuset Studio Acusticum i Piteå uroppførte Andersson sitt spesialskrevne verk En skrift i snön med tekst av Kristina Lugn.
Andersson var også en av komponistene til «We Write the Story» som ble framført i åpningsnummeret i Eurovision Song Contest 2013.